L'Humanité

eta
dekstra|eta|L'Humanité ()
L'Humanité (La Homaro) estas franca ĉiutaga gazeto, fondita en 1904 de la socialisto Jean Jaurès.

 Historio 
En 1920, okaze de la kongreso de Tours, de la Franca Sekcio de la Laborista Internacio, pli ol 2 trionoj el la delegitoj voĉdonas favore al la aliĝo al la Tria komunista Internacio, iĝante tiel Franca Sekcio de la Komunista Internacio, kaj pli poste komunista partio, kaj igas L'Humanité ĝia oficiala organo.

L'Humanité estis malpermesita en 1939 pro subteno al la sovet-germana pakto kaj pro la malpermeso de la komunista partio. Post la Okupado de Francio fare de la nazioj en 1940, ĝi aperis kaŝe kaj ludis gravan rolon en la rezistomovado. Multaj ĵurnalistoj el ĝia redakcio pereis dum la batalo kontraŭ la nazioj. Post la Liberiĝo ĝi malkaŝe reaperis ekde la . Dum la postmilitaj jaroj ĝi eldoniĝis en .

La gazeto sendependiĝis en la 90-aj jaroj, sed plu restas ligita al la komunista partio. Ĝia eldonkvanto falis sub . Kiel ĉiuj opinigazetoj, kiuj ricevas nur malmultan monon el reklamoj, por kiuj la ŝtataj subvencioj malkreskas dum la poŝtaj elspezoj kreskas, ĝia financa situacio estas tre malstabila, kaj konstante aperas alvokoj al solidarecaj mondonacoj fare de la legantoj. La financaj malfacilaĵoj provokis malfermon de la gazeta kapitalo al ĝia legantoasocio (la Amikoj de L'Humanité), sed ankaŭ al la televidelsendejo TF1 kaj al la milita entreprena trusto Lagardère.

Ĉiujare, estas organizita la Homara Festo en La Courneuve.

 Engaĝita gazeto 
Laŭlonge de sia historio, L'Humanité subtenis la valorojn de ĝia fondinto, Jean Jaurès, kiu prioritatigis la batalon por la paco kaj la sendependecon de la laborista movado en la centro de siaj prioritatoj. Sed ĝi malproksimiĝis de liaj konceptoj pri reformismo. Ĝi klare elektis la revolucian kampon kaj la Francan Komunistan Partion, kontraŭ la cetero de SFIO, dum Jaurès deziris konservi la unuecon de la socialistoj en sia gazeto. Ĝis la 1990-aj jaroj, L'Humanité subtenis ĉiujn kampanjojn, kiujn iniciatis la komunista partio.

 Kelkaj kovrilpaĝoj 
 Kontraŭfaŝista batalo 
 : Paul Vaillant-Couturier kaj L'Humanité leĝe atakitaj pro insulto al Mussolini.
 : Jen la rezultoj de la politiko pri malplej granda malbono: Hitlero ĉefministro – Kun Von Papen kaj Hugenberg ĉeflanke, la ĉefo de la faŝistaj murdistoj estras registaron de kontraŭlaborista teroro, de mizero kaj milito.
 : La agada unueco haltigos la faŝismon.
 : Endanĝerigita paco! Hitlero denuncas la traktaton de Lokarno.
 : Por la hispana libereco, por la franca sekureco... Ni kriu: « Aviadilojn por Hispanio! »
 : Nome de la komunista grupo Gabriel Péri denuncis... la hontan diktaton de Munkeno.
  (neleĝa eldono): La kapitalismo rekondukas la homaron al la barbareco... Por malplenigi la malliberejojn kaj koncentrejojn, ni unuiĝu!

 Subteno al la naciliberigaj movadoj 
 : La fia Vjetnama milito daŭras – Jen la plej klara rezulto de la interkonsento Aŭriol – Bao-Dai
 : Tuja paco eblas en Vjetnamio.
  (speciala eldono): Ĉar ĝi diras la veron pri la eventoj en Nordafriko, L'Humanité ESTIS KONFISKITA ĈI-MATENE
 : La sudafrikaj rasistoj furiozas
 : La kolonia Ordo regas en Noumeo.

 Subteno al la laboristaj bataloj 
 : Postulu laboron aŭ panon! Hodiaŭ, la , manifestaciu!
 : Laboristoj kaj studentoj solidaraj kontraŭ la subpremo, por la defendo de la libero – ĜENERALA STRIKO

 Evoluo de la rilatoj kun Sovetio 
 : Ŝtatrenverso en Rusio – La Maksimalistoj regas en Petrogrado – Kerenski estas forsendita.
 : Por la Rusa Revolucio – Alvoko al la proletaro
 : Vivu la Rusa revolucio! (La venko de bolŝevismo, ĉefartikolo de Leo Trocki)
 : Revolucia disciplino – La eksigo de Trocki kaj Zinovjev
 : Moskva proceso – La supera tribunalo eldiris sian decidon.
  (la gazeto estas malpermesita ekde tiu eldono): Unuiĝo de la franca nacio kontraŭ la hitlera agresanto... La moskva pakto dividas la blokon de la faŝistaj militkreantoj.
 : la atlantika pakto pri kontraŭsovetia agreso estas publikigita
 : Funebras ĉiuj popoloj, mortis la granda Stalino.
 : Grandioza funebro de la ĉefo, amiko, frato de ĉiuj laboristoj – Daŭrigi la verkon de Stalino por konstruo de Komunismo kaj paco...
 : Ĥruŝĉov « degelas » Vaŝingtonon.
 : Kvin socialistaj landoj milite intervenas en Ĉeĥoslovakio – La Franca Komunista partio esprimas sian surprizon kaj kondamnon.
 : Miĥail Gorbaĉov abrupte forpelita el la povo – USSR: LA TIMO

 Direktoroj 
 1904-1914: Jean Jaurès
 1914-1918: Renaudel
 1918-1958: Marcel Cachin
 1958-1974: Etienne Fajon (vicdirektoro de 1948 ĝis 1958)
 1974-1994: Roland Leroy
 1994-2000: Pierre Zarka (vicdirektoro de 1992 ĝis 1994)
 2000: Patrick Le Hyaric

 Ĉefredaktoroj (ekde 1926) 
 1926-1937: Paul Vaillant-Couturier
 1937-1950: Georges Cogniot
 1950-1958: André Stil
 1958-1984: René Andrieu
 1984-2001: Claude Cabanes (redakciestro)
 2001: Pierre Laurent (redakciestro)

 Vidu ankaŭ 
 Pif la hundo

 Eksteraj ligiloj 
La retejo de L'Humanité (l'humanité) disponigas senpage ĉiujn gazetajn eldonojn, unu tagon post la apero de la papera versio. Ĝi ankaŭ enhavas ĉiujn arĥivojn enkomputiligitajn post la kreo de la retejo (en februaro 2006,  ekde la ). La senpaga disponigo de la arĥivoj estas politika elekto de la gazeta estraro, same kiel la elekto de senpagaj programoj, kiel SPIP aŭ FreeBSD por ĝia mastrumado.

Kategorio:Gazetoj
Kategorio:Francaj gazetoj
Kategorio:Laborista movado
Kategorio:Komunismaj gazetoj